Document ID: 32005R1238

KOMISIJOS REGLAMENTAS (EB) Nr. 1238/2005
2005 m. liepos 28 d.
iš dalies keičiantis Reglamentą (EB) Nr. 85/2004, nustatantį obuolių prekybos standartą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 2 straipsnio 2 dalį,
kadangi:
(1)
Komisijos reglamentu (EB) Nr. 85/2004 (2) nuo 2005 m. rugpjūčio 1 d. numatoma sumažinti minimalų dydį, kad jis taptų toks pat, kaip dydis, numatytas Jungtinių Tautų Europos ekonominės komisijos (JT EEK) standarte FFV-50.
(2)
JT EEK Žemės ūkio produktų kokybės standartų darbo grupei buvo pasiūlyta į JT EEK FFV-50 normą įtraukti cukraus kiekiu pagrįstą subrendimo kriterijų.
(3)
Turint omenyje, kad minimalus dydis taip pat yra subrendimo kriterijus, reikėtų ištirti, kaip būtų galima kuo geriau pasinaudoti šiais dviem kriterijais nustatant obuolių prekybos standartą.
(4)
Šis tyrimas vyks mažiausiai tris prekybos metus, todėl reikėtų nukelti dydžio sumažinimo taikymą po 2008 m. birželio 1 d. ir pratęsti su dydžiu susijusių pereinamojo laikotarpio nuostatų taikymą iki 2008 m. gegužės 31 d.
(5)
Turi būti imtasi priemonių veiklos vykdytojų, kurie sudarė sutartis darydami prielaidą, kad nauji, nustatantys dydžio sumažinimą, standartai bus pradėti taikyti nuo 2005 m. rugpjūčio 1 d., teisėtiems lūkesčiams apsaugoti.
(6)
Siekiant aiškumo reikėtų patikslinti, kad tuomet, kai produktas parduodamas su prekių ženklu, taip pat reikėtų paminėti veislės pavadinimą arba jos sinonimą.
(7)
Standarto priede pateiktame veislių sąraše yra klaidų.
(8)
Todėl Reglamentas (EB) Nr. 85/2004 turėtų būti atitinkamai iš dalies pakeistas.
(9)
Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 85/2004 iš dalies keičiamas taip:
1)
2 straipsnio pirmame sakinyje „2005 m. liepos 31 d.“ data keičiama į „2008 m. gegužės 31 d.“;
2)
4 straipsnio antroje pastraipoje „2005 m. rugpjūčio 1 d.“ data keičiama į „2008 m. birželio 1 d.“;
3)
Priedas atitinkamai iš dalies keičiamas pagal šio reglamento priedą.
2 straipsnis
Šis reglamentas įsigalioja 2005 m. rugpjūčio 1 d.
Tačiau tie veiklos vykdytojai, kurie valstybių narių valdžios institucijoms pritarus, pagal Reglamento (EB) Nr. 85/2004 priedo III punkto antrąją ir trečiąją pastraipas sutartis sudarė iki 2005 m. rugpjūčio 1 d., pagal minėtas sutartis obuolius gali parduoti vadovaudamiesi šių minėtų pastraipų nuostatomis.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 28 d.

Labels: 3
17